Държавен вестник, бр. 100, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  100
§ 31. В чл. 61 се правят следните изменения:
1. В заглавието думата „публикуване“ се 
заменя с „публикация“.
2. Думите „Издателите на периодичните 
издания“ се заменят с „Издателите на преса 
и други периодични издания“ и думата „пуб-
ликуване“ се заменя с „публикация“.
§ 32. В чл. 63 ал. 1 се изменя така:
„(1) Авторите по чл. 62 сключват с про-
дуцента писмени договори, с които, ако не е 
уговорено друго или този закон не предвижда 
друго, се смята, че му отстъпват както за 
страната, така и за чужбина изключителното 
право за размножаване на произведението, 
публичното му изпълнение, излъчването, 
предаването и препредаването му, възпроиз-
веждането му върху видеоносители и тяхното 
разпространение, предлагането на електронен 
достъп до него или до част от него, както и 
правото да разрешава превода, дублирането 
и субтитрирането на текста.“
§ 33. В чл. 64 думите „правото да излъчва 
произведението по безжичен път или да го 
предава и препредава чрез електронна съоб-
щителна мрежа и осигуряване на достъп по 
електронен път“ се заменят с „правото да 
излъчва, предава и препредава произведението 
и да предлага електронен достъп до него“.
§ 34. В чл. 65 се правят следните изменения:
1. В ал. 1, изречение първо думите „спра-
ведливо възнаграждение“ се заменят със 
„справедливо и съразмерно възнаграждение“.
2. В ал. 3 думата „прожектира“ се заменя 
с „изпълнява“.
3. Алинея 7 се изменя така:
„(7) Когато използването се изразява в 
препредаване на произведението, се прилагат 
разпоредбите на чл. 21, ал. 3 – 6.“
§ 35. Член 66 се отменя.
§ 36. В чл. 71г, ал. 6 думите „Службата 
за хармонизация във вътрешния пазар“ се 
заменят със „Службата на Европейския съюз 
за интелектуалната собственост“.
§ 37. В дял първи, глава седма се създава 
раздел IX с чл. 71и – 71о:
„Раздел IX
Особени правила при използването на про-
изведения и други обекти на закрила извън 
търговско обращение
Предмет
Чл. 71и. (1) Произведение или друг обект на 
закрила е извън търговско обращение (обект 
извън търговско обращение), когато след 
полагане на разумни усилия добросъвестно 
може да се предположи, че произведението 
или обектът в своята цялост не се предлага на 
публиката чрез обичайните за него търговски 
канали на същия език и в първоначалната 
му форма.
(2) Министърът на културата или опра-
вомощен от него заместник-министър след 
консултации с правоносителите, регистрира-
ните организации за колективно управление 
на права и лицата по чл. 26ж, ал. 3, т. 3 и 4 
определя със заповед допълнителни критерии 
за преценка за наличието на обект извън тър-
говско обращение за отделни видове обекти 
на закрила. Заповедта по изречение първо 
се публикува на интернет страницата на 
Министерството на културата на български 
и на английски език.
(3) Организация, вписана в регистъра по 
чл. 94г, ал. 2, т. 1, която представлява зна-
чителен брой носители на права въз основа 
на членство или на споразумения за взаимно 
представителство, се счита за представителна 
организация за колективно управление на 
права на територията на Република България 
за целите на този раздел. Представителност-
та се отнася за управлението на вписаните 
в регистъра категории права, видове права, 
произведения и други обекти на закрила. 
Искането за регистрация като представител-
на организация за колективно управление 
на права се заявява и разглежда по реда на 
чл. 94б – 94д, които се прилагат съответно.
(4) Когато в регистъра по чл. 94г, ал. 2, 
т. 1 е вписана повече от една представителна 
организация за управление на определена ка-
тегория права, вид права и обекти на закрила, 
ползвателят се освобождава от отговорност 
при условията на чл. 94р1, ал. 5, а предста-
вителните организации уреждат помежду си 
отношенията по повод на разрешеното из-
ползване в съответствие с чл. 94в във връзка 
с чл. 94м1 – чл. 94о.
Отстъпване на права за използване на 
обекти извън търговско обращение
Чл. 71к. (1) Представителните организа-
ции за колективно управление на права по 
чл. 71и, ал. 3 отстъпват с договор на лица по 
чл. 26ж, ал. 3, т. 3 и 4, установени в Република 
България, неизключителни права за използ-
ване на територията на Европейския съюз с 
нетърговска цел на обекти извън търговско 
обращение от постоянния архивен фонд или 
постоянната колекция на тези лица. Член 94р1 
се прилага съответно.
(2) С договорите по ал. 1 се отстъпват права 
за използване чрез възпроизвеждане, разпрос-
транение, излъчване, предаване, препредаване 
или предлагане на електронен достъп.
(3) Носителят на права може да оттегли 
занапред отстъпените при условията на ал. 1 
неизключителни права по всяко време с пис-
мено предизвестие от 6 месеца.
(4) Разпоредбите на този член не ограни-
чават упражняването на правото на свободно 
използване на произведения, други обекти на 
закрила или части от тях в съответствие с 
предвиденото в този закон.
Използване на обекти извън търговско 
обращение
Чл. 71л. (1) Лицата по чл. 26ж, ал. 3, т. 3 
и 4 може при посочване на правоносителя,